
Proiect

PARLAMENTUL REPUBLICII MOLDOVA
LEGE

pentru ratificarea Hotărîrii Consiliului şefilor de state al C.S.I.

referitor la Programul privind colaborarea statelor-membre ale

Comunităţii Statelor Independente în combaterea terorismului

şi altor manifestări violente de extremism pe anii 2005-2007,

semnat la Kazan la 26 august 2005

--------------------------------------------------------------------------------
Parlamentul adoptă prezenta lege organică. 

Art.l. - Se ratifică Hotărîrea Consiliului şefilor de state al C.S.I. referitor la Programul privind colaborarea statelor-membre ale Comunităţii Independente în combaterea terorismului şi altor manifestări violente de extremism pe anii 2005-2007, semnat la Kazan la 26 august 2005, cu următoarele declaraţii şi rezerve:

1. Pînă  la  restabilirea   deplină  a  integrităţii  teritoriale   a   Republicii   Moldova, prevederile Programului  se aplică doar pe teritoriul  controlat efectiv de autorităţile Republicii Moldova.

2. La executarea punctului 1.1.2 al Programului, Republica Moldova va participa la pregătirea şi examinarea de  către Consiliul  şefilor de  state  al  Comunităţii  Statelor Independente a proiectului Acordului privind lupta cu terorismul, separatismul şi altă  activitate extremistă desfăşurată sub paravan religios, etnic şi politic.

3. Republica Moldova va adopta decizia referitor la participarea sa la acţiunile în domeniul luptei cu terorismul şi extremismul în cadrul Comunităţii Statelor  Independente  în fiecare caz concret separat şi ţinînd cont de legislaţia naţională.

4. Republica Moldova se va călăuzi de prevederile Programului în măsura în care nu contravin legislaţiei naţionale a Republicii Moldova.

5. În relaţiile cu alte state care împărtăşesc aceeaşi poziţie, Republica Moldova va aplica prevederile Programului faţă de orice formă de separatism, ca una dintre cele mai periculoase forme ale extremismului.
Art.2. - Serviciul  de  Informaţii  şi  Securitate,   Procuratura Generală,   Ministerul   Afacerilor   Interne,   Ministerul   Apărării,    Ministerul   Dezvoltării Informaţionale, Serviciul Grăniceri, Serviciul Vamal, Serviciul de Protecţie şi Pază de Stat, Departamentul  Instituţiilor  Penitenciare   al   Ministerului   Justiţiei   vor   asigura  realizarea prevederilor Programului menţionat.

Art.3. - Ministerul Afacerilor Externe şi Integrării Europene va notifica Comitetului Executiv al Comunităţii Statelor Independente ratificarea Hotărîrii sus-menţionate.
Preşedintele Parlamentului

